Diari Oficial de la Generalitat Valenciana


Sumari del DOGV 2847, del 14-10-1996 (1996/839534)

ACORD de 12 de juny de 1996, de la Comissió Territorial d'Urbanisme de València, relatiu a l'aprovació definitiva de les unitats d'execució UE-1 i UE-2 del sòl urbà corresponent a les normes subsidiàries tipus B de Benaguasil.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2847

Data del DOGV
:   14-10-1996

Secció del DOGV
:   ALTRES DISPOSICIONS

Número del document
:   1996/839534


Data del document
:   12-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 12 de juny de 1996, de la Comissió Territorial d'Urbanisme de València, relatiu a l'aprovació definitiva de les unitats d'execució UE-1 i UE-2 del sòl urbà corresponent a les normes subsidiàries tipus B de Benaguasil.   
La Comissió Territorial d'Urbanisme de València, en la sessió del 12 de juny de 1996, va adoptar l'acord següent:  
Vist l'expedient tramés per l'Ajuntament de Benaguasil, relatiu a les Normes Subsidiàries Tipus B i de conformitat amb els següents:  
Antecedents de fet  
Primer  
La Comissió Territorial d'Urbanisme de València en la sessió del 23 de maig de 1995 va acordar, pel que fa a les normes subsidiàries de planejament tipus B de Benaguasil, suspendre l'aprovació definitiva de les unitats d'execució UE-1 i UE-2 del sòl urbà fins que s'esmenen les seues deficiències i aprovar definitivament la resta del document.  
Segon  
L'Ajuntament de Benaguasil va trametre documentació en esmena de deficiències, aprovada pel Ple municipal en la sessió del 28 de març de 1996, que consistia en certificat del ple corresponent i part normativa i gràfica corresponent a l'esmena.  
Tercer  
La Comissió Informativa de València, en la sessió del 5 de juny de 1996, va emetre informe relatiu al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
Fonaments de dret  
Primer  
Vista la documentació presentada, es consideren esmenades les deficiències, ja que pel que fa a la UE-2 i en l'illa afectada s'ha establit la línia d'edificació a 12 metres de l'eix viari VV-6108, i respecte a la UE-1 es delimita un àmbit, que inclou l'alineació cap a la carretera esmentada, subjecte a pla especial de reforma interior com a planejament diferit que s'haurà de tramitar i aprovar prèviament o simultàniament al desenvolupament de la UE-1.  
Segon  
És competència d'aquesta Comissió Territorial d'Urbanisme l'aprovació definitiva del projecte de conformitat amb el que estableixen l'article 118 del Reial Decret Legislatiu 1/1992 i l'article 151 del Reglament de Planejament, en relació amb l'article 15.10 del Decret 137/1990, de 30 de juliol, del Consell de la Generalitat Valenciana que aprova el Reglament dels òrgans Urbanístics de la Generalitat Valenciana.   
A la vista de tot l'anterior, la Comissió Territorial d'Urbanisme de València acorda: Aprovar definitivament les unitats d'execució UE-1 i UE-2 del sòl urbà corresponent a les normes subsidiàries tipus B de Benaguasil.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici de poder-hi interposar qualsevol altre recurs que s'estime oportú.  
València, 12 de juny de 1996.- El secretari de la Comissió  
Territorial d'Urbanisme: José Manuel Palau.